Komisjoni määrus (EÜ) nr 1700/2001,

28. august 2001,

millega peatatakse ja avatakse teatavate Eestist pärit töödeldud põllumajandustoodete impordi Euroopa Ühenduse tariifikvoodid ja muudetakse määrust (EÜ) nr 1477/2000

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. detsembri 1993. aasta määrust (EÜ) nr 3448/93, millega sätestatakse põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 7 lõiget 2,

võttes arvesse ühelt poolt Euroopa ühenduste ja nende liikmesriikide ning Eesti Vabariigi vahelise assotsieerumislepingu protokolli 2, [3] muudetud protokolliga, millega kohandatakse Euroopa lepingu kaubandusaspekte, [4] eriti selle artikleid 1 ja 2,

ning arvestades järgmist:

(1) Komisjoni määrusega (EÜ) nr 2906/2000 [5] on avatud 2001. aastaks Eestist pärit toodete ühendusse importimisel kohaldatavad tariifikvoodid.

(2) Komisjoni määruses (EÜ) nr 1477/2000 [6] sätestatakse määrusega (EÜ) nr 3448/93 hõlmatud kaupade ühendusse importimisel alates 1. juulist 2000 Euroopa lepingute alusel kohaldatavad vähendatud põllumajanduskomponendid ja täiendavad tollimaksud.

(3) EL-Eesti assotsiatsiooninõukogu 18. juuli 2001. [7] aasta otsusega 6/2001 on muudetud Euroopa lepingu protokolli 2. Kõnealuse otsusega muudetakse tariifikvootide mahtu ning vähendatud põllumajanduskomponentide ja täiendavate tollimaksude arvutamise süsteemi; kõnealune otsus jõustub 1. septembril 2001.

(4) Määrusega (EÜ) nr 2906/2000 avatud kvootide kohaldamine tuleks peatada ning avada uued protokolli 2 I lisaga ettenähtud aastakvoodid. Kuna kõnealuseid kvoote ei saa avada enne 1. septembrit 2001, tuleks neid aastaks 2001 vähendada võrdeliselt juba möödunud ajavahemikuga. Samas tuleks tunnistada kehtetuks määruses (EÜ) nr 1477/2000 sätestatud vähendatud põllumajanduskomponendid ja täiendavad tollimaksud.

(5) Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, milles kehtestatakse ühenduse tolliseadustik, [8] viimati muudetud määrusega (EÜ) nr 993/2001, [9] kodifitseeritakse vabasse ringlusse lubamise deklaratsioonide vastuvõtmise kuupäevade järjekorras kasutatavate tariifikvootide haldamiseeskirjad.

(6) Käesoleva määrusega ettenähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2906/2000 I lisaga avatud tariifikvootide kohaldamine peatatakse alates 1. septembrist 2001.

Käesoleva määruse lisas sätestatud ühenduse tariifikvoodid Eestist pärit toodetele avatakse igal aastal ajavahemikuks 1. jaanuar – 31. detsember. Aastaks 2001 avatakse tariifikvoodid ajavahemikuks 1. september 2001 – 31. detsember 2001.

Artikkel 2

Määruse (EÜ) nr 1477/2000 artikli 2 kuues lõik ning XIII ja XIV lisa jäetakse välja.

Artikkel 3

Artiklis 1 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklite 308a–308c sätetele.

Artikkel 4

Käesolev määrus jõustub Euroopa Ühenduste Teatajas avaldamise päeval.

Määrust kohaldatakse alates 1. septembrist 2001.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 28. august 2001

Komisjoni nimel

komisjoni liige

Franz Fischler

[1] EÜT L 318, 20.12.1993, lk 18.

[2] EÜT L 298, 25.11.2000, lk 5.

[3] EÜT L 68, 9.3.1998, lk 3.

[4] EÜT L 29, 3.2.1999, lk 11.

[5] EÜT L 336, 30.12.2000, lk 54.

[6] EÜT L 171, 11.7.2000, lk 44.

[7] Euroopa Ühenduste Teatajas seni avaldamata.

[8] EÜT L 253, 11.10.1993, lk 1.

[9] EÜT L 141, 28.5.2001, lk 1.

--------------------------------------------------

LISA

Eestist pärit toodete ühendusse importimise soodustariifikvoodid

Kvoodi piires kohaldatav tollimaksumäär: 0 %.

Jrk nr | CN-kood | Kirjeldus | Kvoodi maht aastas (tonnides) |

2001 | 2002 | 2003 |

(1) | (2) | (3) | (4) | (5) | (6) |

09.6551 | 04031051 | Jogurtid, lõhna- ja maitselisanditega või puuvilja-, pähkli- või kakaolisandiga | 67 | 200 | 200 |

09.6552 | 151800 | Loomsed või taimsed rasvad ja õlid ning nende fraktsioonid (sulatatud, oksüdeeritud, dehüdratiseeritud, väävelhappesoolaga töödeldud, polümeriseeritud või muul viisil keemiliselt modifitseeritud), v.a rubriiki 1516 kuuluvad tooted; mujal nimetamata loomsete või taimsete rasvade või õlide või käesolevasse gruppi kuuluvate erinevate rasvade või õlide fraktsioonide mittesöödavad segud või preparaadid: | 200 | 600 | 600 |

| — muu: |

15180091 | — — Loomsed või taimsed rasvad või õlid ning nende fraktsioonid (sulatatud, oksüdeeritud, dehüdratiseeritud, väävelhappesoolaga töödeldud, polümeriseeritud või muul viisil keemiliselt modifitseeritud), v.a rubriiki 1516 kuuluvad tooted |

15180095 | — — muu |

09.6553 | 1704 | Suhkrukondiitritooted (sh valge šokolaad), mis ei sisalda kakaod: | 140 | 640 | 860 |

09.6517 | ex1806 | Šokolaad ja muud kakaod sisaldavad toiduained, v.a CN-koodi 18061015 alla kuuluvad | 267 | 900 | 1000 |

| 1901 | Linnaseekstrakt; püüli- ja lihtjahust, tärklisest või linnaseekstraktist valmistatud toiduained, mis ei sisalda kakaod või sisaldavad seda alla 40 % massist arvestatuna täiesti rasvavabalt, mujal nimetamata; rubriikides 0401–0404 nimetatud toidu-ainetest mujal nimetamata tooted, mis ei sisalda või sisaldavad alla 5 % massist kakaod: | | | |

09.6554 | 19012000 | — segud ja taignad rubriiki 1905 kuuluvate pagaritoodete valmistamiseks | 50 | 150 | 150 |

09.6555 | 190190 | — muud toiduained | 167 | 500 | 500 |

09.6519 | 1905 | Leib, sai, saiakesed ja pirukad, koogid, küpsised jm pagaritooted, kakaosisaldusega või ilma, armulaualeib, ravimikapslid, pitserleib, riispaber jms | 100 | 450 | 600 |

09.6556 | 2102 | Pärmid (aktiivsed ja mitteaktiivsed); muud mitteaktiivsed (surnud) üherakulised mikroorganismid (v.a rubriigis 3002 nimetatud vaktsiinid); valmis küpsetuspulbrid: | 217 | 950 | 1250 |

210210 | — aktiivpärmid |

21023000 | — valmis küpsetuspulbrid |

| 2103 | Kastmed ja pooltooted nende valmistamiseks; maitseainesegud; sinepipulber ja -jahu ning valmissinep: | | | |

09.6557 | 21032000 | — ketšup jm tomatikastmed | 167 | 600 | 700 |

09.6558 | 21039090 | — — muu | 50 | 200 | 250 |

09.6559 | 2104 | Supid ja puljongid ning pooltooted nende valmistamiseks; homogeniseeritud toidusegud | 50 | 150 | 150 |

09.6523 | 210500 | Jäätis ja muu toidujää, kakaoga või ilma | 33 | 150 | 200 |

| 2106 | Mujal nimetamata toiduained: | | | |

09.6560 | 210610 | — valgukontsentraadid ja tekstureeritud valkained | 3 | 15 | 25 |

09.6561 | 210690 | — muu: | 200 | 600 | 600 |

21069020 | — — alkoholtoodete segud (v.a lõhnaainetel põhinevad), mida kasutatakse jookide valmistamiseks |

| — — muu: |

21069092 | — — — mis ei sisalda piimarasvu, sahharoosi, isoglükoosi, glükoosi või tärklist või sisaldavad massist vähem kui 1,5 % piimarasvu, 5 % sahharoosi või isoglükoosi, 5 % glükoosi või tärklist |

21069098 | — — — muu |

09.6541 | 22029091 | Muud alkoholivabad joogid, v.a rubriigi 2009 alla kuuluvad puu- või köögiviljamahlad, mis sisaldavad rubriikide 0401–0404 alla kuuluvatest toodetest saadud rasva | 267 | 800 | 800 |

09.6562 | 240220 | — Tubakat sisaldavad sigaretid: | 33 | 100 | 100 |

24022010 | — — nelgiõli sisaldavad |

24022090 | — — muu |

--------------------------------------------------